Hanno J. Kunnas

Hanno Klaus Julius Kunnas (13. maaliskuuta 1894 Puumala Viitattu 29.3.2018. – 30. lokakuuta 1958 HelsinkiKuolinilmoitus, Helsingin Sanomat 1.11.1958, s. 2, Lehti HS Aikakoneessa (tilaajille) Viitattu 29.3.2018.) oli suomalainen varatuomari, joka toimi Valtiollisen poliisin johtajana lyhytaikaisesti vuonna 1947. Häntä pidettiin Urho Kekkosen läheisenä ystävänä. Hänet pidätettiin vielä saman vuoden aikana ja tuomittiin valtiopetoksesta (vakoilusta) neljän kuukauden vankeuteen. Hän oli antanut vakoilijaksi paljastuneen Max von Hellensin apurille Rudolf Sallille tietoja Stella Polaris -operaatiosta, valvontakomission jäsenistä ja Suomessa paljastuneista vakoilutapauksista. Oikeudenkäynnin pöytäkirjat ovat edelleen salaisia.

Kunnas suoritti varatuomarin tutkinnon vuonna 1921, jonka jälkeen hän toimi nimismiehenä vuoteen 1926 saakka, poliisitarkastajana 1926–1935 sekä kruununvoutina 1935–1945. Kunnas oli yksi valtioneuvoston vuonna 1945 asettaman sotasyyllisyystutkijalautakunnan jäsenistä yhdessä Onni Petäyksen, Helge Halmeen ja Eric Idestamin kanssa. 

 Lähteet 

Luokka:Suomalaiset juristit
Luokka:Suomalaiset poliisit
Luokka:Suomen turvallisuuspoliisin päälliköt
Luokka:Vuonna 1894 syntyneet
Luokka:Vuonna 1958 kuolleet